**DĖL PANEVĖŽIO RAJONO SAVIVALDYBĖS TARYBOS 2021 M. GEGUŽĖS 20 D. SPRENDIMO NR. T-124 „DĖL PANEVĖŽIO RAJONO SAVIVALDYBĖS TARYBOS
2021 M. VASARIO 25 D. SPRENDIMO NR. T-23 „DĖL PANEVĖŽIO RAJONO SAVIVALDYBĖS 2021–2023 METŲ STRATEGINIO VEIKLOS PLANO PATVIRTINIMO“ PAKEITIMO“ PAKEITIMO**

2021 m. rugsėjo 30 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 10³ straipsnio 1 ir 3 dalimis, 16 straipsnio 2 dalies 40 punktu ir 18 straipsnio 1 dalimi, Savivaldybės taryba n u s p r e n d ž i a:

Papildyti Panevėžio rajono savivaldybės 2021–2023 metų strateginio veiklos plano, patvirtinto Savivaldybės tarybos 2021 m. gegužės 20 d. sprendimu Nr. T-124 „Dėl Panevėžio rajono savivaldybės tarybos 2021 m. vasario 25 d. sprendimo Nr. T-23 „Dėl Panevėžio rajono savivaldybės
2021–2023 metų strateginio veiklos plano patvirtinimo“ pakeitimo“, 2 programą naujomis priemonėmis – „02010108 Privalomas ikimokyklinis ugdymas“ ir „02020131 Atsinaujinančių energijos šaltinių diegimas švietimo įstaigose“ (pridedama).

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS TARYBOS 2021 M. GEGUŽĖS 20 D. SPRENDIMO NR. T-124 „DĖL PANEVĖŽIO RAJONO SAVIVALDYBĖS TARYBOS 2021 M. VASARIO 25 D. SPRENDIMO NR. T-23 „DĖL PANEVĖŽIO RAJONO SAVIVALDYBĖS 2021–2023 METŲ STRATEGINIO VEIKLOS PLANO PATVIRTINIMO“ PAKEITIMO“ PAKEITIMO“ PROJEKTO AIŠKINAMASIS RAŠTAS**

2021 m. rugsėjo 17 d.

Panevėžys

**1. Sprendimo projekto tikslai ir uždaviniai**

Vadovaujantis Privalomo ikimokyklinio ugdymo nustatymo ir skyrimo tvarkos aprašu, patvirtintu Lietuvos Respublikos socialinės apsaugos ir darbo ministro 2012 m. balandžio 26 d. įsakymu Nr. V-735/A1-208 „Dėl privalomo ikimokyklinio ugdymo nustatymo ir skyrimo tvarkos aprašo patvirtinimo“, ir 2021 m. rugpjūčio 18 d. Lietuvos Respublikos Vyriausybės nutarimu Nr. 677 „Dėl ugdymo, maitinimo ir pavėžėjimo lėšų socialinę riziką patiriančių vaikų ikimokykliniam ugdymui užtikrinti apskaičiavimo, paskirstymo ir panaudojimo tvarkos aprašo patvirtinimo“ bus skiriamos tikslinės lėšos socialinę riziką patiriančių vaikų ikimokykliniam ugdymui. Tiksli skiriamų lėšų suma paaiškės tik gavus tikslinę dotaciją.

2020 m. rugpjūčio 20 d. Panevėžio rajono tarybos sprendimu Nr. T-187 „Dėl pritarimo projekto rengimui ir įgyvendinimui pagal Klimato kaitos programos lėšų naudojimo 2020 m. sąmatą detalizuojančio plano priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose, kurie nuosavybės teise priklauso valstybei, savivaldybėms, tradicinėms religinėms bendruomenėms, religinėms bendrijoms ar centrams“ pritarta projekto „Saulės fotovoltinės jėgainės diegimas Panevėžio r. Raguvos gimnazijoje“ rengimui ir įgyvendinimui pagal Klimato kaitos programos lėšų naudojimo 2020 m. sąmatą detalizuojančio plano priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose, kurie nuosavybės teise priklauso valstybei, savivaldybėms, tradicinėms religinėms bendruomenėms, religinėms bendrijoms ar centrams“. 2021 m. rugpjūčio 26 d. Panevėžio rajono savivaldybės tarybos sprendimu Nr. T-167 pritarta projektų „Saulės fotovoltinės jėgainės diegimas visuomeninės paskirties pastate, esančiame Dariaus ir Girėno g. 32, Ramygaloje“ ir „Saulės fotovoltinės jėgainės diegimas visuomeninės paskirties pastate, esančiame Žemdirbių g. 15, Velžyje“ rengimui bei įgyvendinimui. Atsižvelgiant į didėjantį panašių projektų skaičių atsirado poreikis šiems projektams iš savivaldybės biudžeto skiriamą finansavimą administruoti atskiroje strateginio veiklos plano priemonėje.

Sprendimo projekto tikslas – papildyti Panevėžio rajono savivaldybės 2021–2023 metų strateginio veiklos plano, patvirtinto Savivaldybės tarybos 2021 m. gegužės 20 d. sprendimu Nr. T-124 „Dėl Panevėžio rajono savivaldybės tarybos 2021 m. vasario 25 d. sprendimo Nr. T-23 „Dėl Panevėžio rajono savivaldybės 2021–2023 metų strateginio veiklos plano patvirtinimo“ pakeitimo“, 2 programą naujomis priemonėmis – „02010108 Privalomas ikimokyklinis ugdymas“ ir „02020131 Atsinaujinančių energijos šaltinių diegimas švietimo įstaigose“.

**2. Siūlomos teisinio reguliavimo nuostatos**

Sprendimo projektas parengtas vadovaujantis Lietuvos Respublikos vietos savivaldos įstatymo 10³ straipsnio 1 ir 3 dalimis, 16 straipsnio 2 dalies 40 punktu ir 18 straipsnio 1 dalimi, Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“, Panevėžio rajono savivaldybės strateginio planavimo tvarkos aprašu, patvirtintu Panevėžio rajono savivaldybės tarybos 2018 m. gegužės 30 d. sprendimu Nr. T-110 „Dėl Panevėžio rajono savivaldybės strateginio planavimo tvarkos aprašo patvirtinimo“, bei atsižvelgiant į Panevėžio rajono savivaldybės administracijos Finansų skyriaus prašymą įtraukti naujas priemones į Panevėžio rajono savivaldybės 2021–2023 metų strateginį veiklos planą.

**3. Laukiami rezultatai**

Įgyvendinta Lietuvos Respublikos vietos savivaldos įstatymo 16 straipsnio 2 dalies 40 punkto nuostata.

**4. Lėšų poreikis ir šaltiniai**

Naujų priemonių finansavimo šaltinis – valstybės ir savivaldybės biudžeto lėšos.

**5. Kiti sprendimui priimti reikalingi pagrindimai, skaičiavimai ar paaiškinimai**

Nėra.

Vyriausioji specialistė Virginija Petrauskienė